Waray-Waray News: Dire mapapakyas an Mayo nga piniliay, dire maawil hi PGMA
Manila (10 February) -- Waray hasiha ni Atty. Romulo Macalintal, abogado ni President Gloria Macapagal-Arroyo an pagkabaraka han oposisyon nga daw hi Pres. Arroyo la gihapon an mapuroko ha Malacanang, pananglitan dire matuhay iton eleksyon yana nga Mayo.
Reaksyon ine ni Macalintal han pahayag ni Cong. Edno Joson han Nueva Ecija nga hi Mrs. Arroyo la gihap it matindog komo Presidente hin nasud kun mag-iha iton pagproklamar hit bag-o nga Presidente ug Bise Presidente.
Sumala kan Macalintal, ura-ura ine hin ka hurab nga komento ni Joson. Angay daw maklaro nga iton eleksyon in ha kamatooran, mano-mano la, nga hin-aaraan ha nasud tikang han primero pala nga eleksyon.
An ungod nga automated, dugang pa ni Macalintal in amo an pag-isip ug pag-eksklotenyo han mga resulta.
Kunsugad, sering pa han abogado, kun mayda man kapakyasan han mga PCOS, 30 percent la iton ug an 70 percent hine in magigin mas madagmit kontra han mano-mano.
Karuyag sidngon daw, pulong ni Macalintal, dire gad mapapakyas an eleksyon kay bisan pa man ngani dire gumana it nga mga PCOS, mas madagmit la gihap it panmutos kay dire naman igsusurat han tibutos an ngaran han iya bobotosan kundi mamarkahan la an mga ligid han ngaran han iya pipilion nga kandidato. (PIA-Eastern Samar) [top]
war_Latn war_Latn war_Latn war_Latn war_Latn war_Latn war_Latn